NARIADENIE KOMISIE (ES) č. 936/2008
z 24. septembra 2008,
ktorým sa opravuje nariadenie (ES) č. 543/2008, ktorým sa zavádzajú podrobné pravidlá uplatňovania nariadenia Rady (ES) č. 1234/2007 o obchodných normách pre hydinové mäso
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 písm. e) v spojení s jeho článkom 4,
keďže:
(1)
Pri uverejnení nariadenia Komisie (ES) č. 543/2008 sa v znení vyskytla chyba (2). V prípade dielov spotrebiteľsky baleného hydinového mäsa má byť maximálne prípustná záporná odchýlka tá istá tak pri menovitej hmotnosti medzi 1 100 a 2 400 gramami, ako aj pri menovitej hmotnosti vyššej ako 2 400 gramov.
(2)
Nariadenie (ES) č. 543/2008 sa musí zodpovedajúcim spôsobom opraviť.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Tabuľka v článku 9 ods. 9 nariadenia (ES) č. 543/2008 sa nahrádza touto tabuľkou:
(v gramoch)
„Menovitá hmotnosť
Maximálna prípustná záporná odchýlka
jatočné telá
diely
menej ako 1 100
25
25
1 100 - 2 400
50
50
2 400 a viac
100
50“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. júla 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. septembra 2008